

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2024. november 25-i rendes ülésére**

|  |
| --- |
| **Tárgyalandó napirendi pont:****A polgármester munkájának értékelése** |

**A napirendet tárgyaló ülés dátuma**: **2024.11.25.**

**A napirendet tárgyaló ülés:**  **Pénzügyi, Településfejlesztési és Fenntarthatósági Bizottság**, **Képviselő-testület**

**Előterjesztő:** **Földvári-Nagy László bizottsági elnök**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBI TESTÜLETI DÖNTÉSEK ÉS AZOK VÉGREHAJTÁSÁNAK ÁLLÁSA: ---**

**2. JOGSZABÁLYI HIVATKOZÁSOK**:

**3.KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI:**

Költségvetési forrás

**4. TÉNYÁLLÁS BEMUTATÁSA:** A közszolgálati tisztviselőkről szóló 2011. évi CXCIX. törvény 225/H. § (1) bekezdése alapján a képviselő-testület határozatával jutalmat állapíthat meg a polgármesternek meghatározott időszakban végzett munkája értékelése alapján. A jutalom évi mértéke nem haladhatja meg a polgármestert megillető illetmény vagy tiszteletdíj hathavi összegét. A polgármester fizetését a 2011.évi CLXXXIX. törvény 71.§-a szabályozza.

Az SZMSZ 5. sz. melléklete 2.18. pontja alapján a Pénzügyi Bizottság feladat- és hatásköre a polgármester jutalomösszegével kapcsolatos előterjesztés megtárgyalása.

A polgármesteri feladat igen nagy felelősség, mintegy négyezer-ötszáz ember mindennapjai, életének minősége függ a munkájától. Éppen ezért elvárható, hogy tevékenységéért, a munka mennyiségével és a felelősséggel arányos munkabért kapjon.

Településünk mindennapjai rendben, számottevő nehézségek és fennakadások nélkül zajlanak. Problémák esetén a polgármesteri hivatal gyorsan és hatékonyan intézkedik, így Telkiben nem jellemzőek az itt lakók életét tartósan kedvezőtlenül érintő fejlemények.

Az elmúlt néhány év folyamatos vészhelyzetben telt, illetve telik. A járvány alatt bevezetett jelentős kormányzati elvonások, a közelünkben zajló háború, az energiaárak emelkedése és az infláció újabb és újabb nehézségek elé állította a település működtetését. A sorozatos, egyenként is jelentős finanszírozási problémákat jelentő események ellenére Telkiben az intézmények és a megszokott szolgáltatások továbbra is megbízhatóan működnek. Az önkormányzat finanszírozási nehézségeiből a település lakossága viszonylag keveset érzékel. Telki működése továbbra is kiegyensúlyozott, ami jelentős részben a polgármester munkájának köszönhető.

Telki, 2024. november13.

Dr. Földvári-Nagy László

Bizottság elnöke

**Bizottsági vélemény: A Pénzügyi, Településfejlesztési és Fenntarthatósági Bizottság megtárgyalta az előterjesztést és elfogadásra javasolja a képviselő-testületek.**

**Határozati javaslat**

**Telki község Önkormányzat képviselő-testület**

**/2024. (XI. .) önkormányzati határozat**

**A polgármester munkájának értékelése**

A képviselő-testület úgy határoz, hogy Deltai Károly polgármestert ……. havi bruttó illetményének megfelelő összegű jutalomban részesítse.

Határidő: 2024. ………...

Felelős: Jegyző, Pénzügyi Csoport